
             Nr.23/238/2005
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, raportul asupra propunerii legislative pentru modificarea Ordonanţei Guvernului nr.42/1997, primită cu adresa nr.P.L.X 624 din 12 decembrie 2005.



Prin obiectul de reglementare şi conţinutul său, propunerea legislativă face parte din categoria legilor ordinare.
PREŞEDINTE,

Dan Ioan Popescu

             Nr.23/238/2005

RAPORT

în legătură cu propunerea legislativă pentru modificarea Ordonanţei Guvernului nr.42/1997



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 624 din 12 decembrie 2005, pentru avizare şi dezbatere în fond, cu propunerea legislativă pentru modificarea Ordonanţei Guvernului nr.42/1997.



Ordonanţa Guvernului nr.42/1997 privind transportul naval, aprobată cu modificări şi completări prin Legea nr.412/2002, cu modificările şi completările ulterioare, a fost republicată în Monitorul Oficial al României, Partea I, nr.210/2004.



Iniţiatorul propune modificarea articolului 85 din Ordonanţa Guvernului nr.42/1997 întrucât aplicarea prevederilor acestui articol constituie o imixtiune în gestiunea nautică a navei iar manevra navelor fluviale este restricţionată pe criteriul pavilionului.



Propunerea legislativă a fost avizată favorabil de Consiliul Legislativ, cu nr.471 din 4 mai 2005, cu observaţii şi propuneri care nu au fost preluate în textul propunerii.



Guvernul României, cu actul nr.2010 din 30 august 2005, a comunicat că nu susţine propunerea legislativă, întrucât:



- accesul liber la efectuarea, la prestarea unor servicii portuare, poate fi restricţionat de particularităţile fiecărui port deschis traficului internaţional pentru asigurarea securităţii manevrelor în porturi. Totodată, pentru efectuarea serviciului respectiv este necesară autorizarea prealabilă;



- Curtea Constituţională prin Decizia nr.533/2004, a menţionat că efectuarea manevrelor de intrare/ieşire în/din porturi nu constituie imixtiune în gestionarea nautică a navei.



Propunerea legislativă a fost respinsă de Senat în şedinţa din 5 decembrie 2005.



Propunerea legislativă a fost avizată favorabil de Comisia juridică, de disciplină şi imunităţi cu nr.P.L.X 624/02.02.2006.


Examinarea proiectului de lege a avut loc în şedinţa comisiei din data de 15 februarie 2006.



La lucrări au participat 22 de deputaţi din totalul de 23 de deputaţi membri ai comisiei.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea propunerii legislative cu amendamente admise.


Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

A M E N D A M E N T E    A D M I S E

	Nr.

crt.
	Text O.G. nr.42/1997
	Text propunere legislativă
	Amendamente admise
	Motivaţie

	0
	1
	2
	3
	4

	1.
	______
	LEGE

pentru modificarea Ordonanţei Guvernului nr.42/1997


	LEGE

pentru modificarea articolului 85 din Ordonanţa Guvernului nr.42/1997 privind transportul naval


	Conform normelor de tehnică legislativă


	0
	1
	2
	3
	4

	2.
	______
	______
	Articol unic. – Articolul 85 din Ordonanţa Guvernului nr.42/1997 privind transportul naval, republicată în Monitorul Oficial al României, Partea I, nr.210 din 10 martie 2004 se modifică şi va avea următorul cuprins:


	Conform normelor de tehnică legislativă.

	3.
	Art.85. – În cazul navelor care arborează pavilion străin, activitatea prevăzută la art.84 alin.(1) lit.b) se efectuează după cum urmează:

a) cu remorcherele şi împingătoarele administraţiei portului respectiv;

b) cu alte remorchere şi împingătoare care arborează pavilion român, dacă administraţia portului nu poate pune la dispoziţie astfel de nave de manevră;

c) prin excepţie de la prevederile lit.a) şi b), activitatea prevăzută la art.84 alin.(1) lit.b) se poate efectua cu remorchere sau împingătoare care arborează pavilionul altui stat, dacă nu sunt disponibile nave de manevră care arborează pavilion român şi cu aprobarea căpităniei de port.


	Art.85 va avea următorul cuprins:

„Art.85. – (1) Activitatea prevăzută la art.84 alin.(1) lit.b), - remorcajul de manevră al navelor fluviale în porturi -, se poate efectua cu remorcherul sau împingătorul altui stat, numai pentru barjele sau unităţile de transport din convoiul propriu.

(2) Manevra fiecărei unităţi, barje, şlep, tanc fluvial, navă tehnică, se va face numai cu condiţia ca la bordul navei care remorchează sau împinge se află pilot la bord.”


	Art.85. – Activitatea prevăzută la art.84 alin.(1) lit.b), - remorcajul de manevră al navelor fluviale în porturi -, se poate efectua cu remorcherul sau împingătorul care arborează pavilion străin, pe bază de reciprocitate, numai pentru barjele sau unităţile de transport din convoiul propriu.


	Pentru claritatea textului.


                                 PREŞEDINTE,                                                                   SECRETAR,

                              Dan Ioan Popescu                                                                Aurelia Vasile

Expert, 
Daniel Bădina

